stanford-oval/wikipedia huggingface dataset:
Israel Eurovision laulukilpailussa
Kapellimestarit

Vuosina 1956–1998 Eurovision laulukilpailussa lauluja säesti suuri viihdeorkesteri jousineen, puhaltimineen ja komppiryhmineen. Jokainen maa lähetti kilpailuun oman kapellimestarin, joka vastasi laulun sovituksesta ison orkesterin säestämänä. Israelin kappale esitettiin ilman orkesterisäestystä vuoden 1998 kilpailussa.
| 0 | 1 | 2 | 3 |
| --- | --- | --- | --- |
Israelin kapellimestarit 1973–1995
| Vuosi | Nimi |  |  |
| 1973 | Nurit Hirsh |  |  |
| 1974 | Yonatan Rechter |  |  |
| 1975 | Eldad Shrem |  |  |
| 1976 | Matti Caspi |  |  |
| 1977 | Eldad Shrem |  |  |
| 1978 | Nurit Hirsh |  |  |
| 1979 | Kobi Oshrat |  |  |
| 1981 | Eldad Shrem |  |  |
| 1982 | Silviu Nansi Brandes |  |  |
| 1983 | Silviu Nansi Brandes |  |  |
| 1985 | Kobi Oshrat |  |  |
| 1986 | Yoram Zadok |  |  |
| 1987 | Kobi Oshrat |  |  |
| 1988 | Eldad Shrem |  |  |
| 1989 | Shaike Paikov |  |  |
| 1990 | Rami Levin |  |  |
| 1991 | Kobi Oshrat |  |  |
| 1992 | Kobi Oshrat |  |  |
| 1993 | Amir Frohlich |  |  |
| 1995 | Gadi Goldman |  |  |
Ville Valo & Agents

| Ville Valo & Agents Ville Valo & Agents |
| --- | --- | --- |

Tribuuttialbumin tiedot
 Julkaistu: 15. helmikuuta 2019
 Formaatti: CD, LP, digitaalinen
 Tuottaja(t): Esa Pulliainen
 Kesto: 38.13
 Levy-yhtiö: Vallila Music House
Listasijoitukset
  Suomen virallinen albumilista: 1.
Singlet albumilta Ville Valo & Agents
 ”Orpolapsi kiurun” Julkaistu: 21. syyskuuta 2018  ”Ikkunaprinsessa” Julkaistu: 4. tammikuuta 2019
Ville Valo & Agents on Ville Valon ja Agentsin julkaisema studioalbumi vuodelta 2019. Albumi koostuu Rauli Badding Somerjoen kappaleista, ja se julkaistiin 15. helmikuuta 2019.
Albumilla on sekä hittejä että ennen levyttämättömiä Somerjoen kappaleita. Albumi nousi listaykköseksi sekä Suomen virallisella albumilistalla että fyysisellä albumilistalla.
Kappaleet

Kaikki kappaleet säveltänyt ja sanoittanut Rauli Badding Somerjoki, ja sovittanut Esa Pulliainen, ellei toisin mainita.
Kirstinkulma – 2.55 (instrumentaali)
Ikkunaprinsessa – 3.20 (alkup. ”Glendora”, säv. & san. Ray Stanley; suom. san. Saukki)
Orpolapsi kiurun – 3.26 (sov. Pulliainen & Ville Valo)
Paratiisi – 2.56 (san. Somerjoki & Arja Tiainen)
Rockin’ With Enzio – 2.26
Kuihtuu kesäinen maa – 3.46 (san. Pirkko Alenius)
Kettu – 3.02 (instrumentaali)
Tähdet, tähdet – 3.46
Syksyn lapsia – 2.37 (san. Jukka Itkonen)
Mä haluan sun – 3.04 (san. Marketta Saarinen)
I Told You So – 2.54
Tuutulaulu – 3.53 (sov. Pulliainen & Valo)
Vastaanotto

| Arvostelija | Arvosana | Lähde |
| --- | --- | --- |
Desibeli.net: 
Helsingin Sanomat: 
Karjalainen: 
Soundi:
Blantyre (Malawi)

| Blantyre Mandala |
| --- | --- |
 Blantyren keskustaa
 Blantyre
 Koordinaatit: 15°47′10″S, 35°0′21″E 
Valtio:  Malawi
Alue:  Eteläinen alue
Piirikunta:  Blantyre
Perustettu (lähetysasemaksi):  1876
Kaupungiksi:  1895
Pinta-ala  ():  
 – Kokonaispinta-ala:  220 km²
Väkiluku (2008)  ():  661 300
 – Väestötiheys:  3006 as./km²
 ISO 3166-2 (Blantyren piirikunta): MW-BL 
Infobox OKVirheellinen NIMI-arvo: 
Blantyre on kaupunki Malawissa ja maan Eteläisen alueen hallintokeskus. Shiren ylänköalueella (Shire Highlands), runsaan kilometrin korkeudella merenpinnasta sijaitseva kaupunki on osa Blantyren piirikuntaa. Vuonna 2014 Blantyren kaupungin väkiluvuksi arvioitiin 849 741 ja koko piirikunnassa asui yhteensä 1,239 miljoonaa ihmistä. Blantyre on maan toiseksi suurin kaupunki pääkaupunki Lilongwen jälkeen.
Blantyre on perustettu vuonna 1876 Skotlannin kirkon lähetysasemaksi, ja se nimettiin tutkimusmatkailija David Livingstonen synnyinpaikan, skotlantilaisen Blantyren kaupungin mukaan. Se sai kaupungin aseman vuonna 1895 ja on Malawin vanhin kaupunki sekä eräs koko eteläisen, itäisen ja keskisen Afrikan vanhimpia kaupunkikeskuksia.
Blantyren kaupungin pinta-ala on 220 neliökilometriä. Väkiluku on kehittynyt väestönlaskentojen mukaan seuraavasti: 333 100 (vuonna 1987), 502 100 (1998) ja 661 300 (2008). Vuoden 2014 väkilukuarvio oli 849 741 henkeä.
Blantyre on Malawin kaupan ja teollisuuden keskus ja merkittävä hallintokaupunki. Siellä on Malawin presidentin palatsi, Malawin korkein oikeus, osia Malawin yliopistosta (University of Malawi, UNIMA), Malawin yleisradioyhtiö (Malawi Broadcasting Corporation, MBC) sekä hyvin varustettu sairaala. Mosambikiin on rautatieyhteys ja lähiliikennettä palvelevat linja-autot sekä yksityiset pikkubussit. Kaupungissa sijaitseva Chilekan kansainvälinen lentoasema (Chileka International Airport; IATA: BLZ – ICAO: FWCL) on maan toiseksi suurin.
Saksan Hannover on Blantyren ystävyyskaupunki.
Aiheesta muualla

Kuvia tai muita tiedostoja aiheesta Blantyre (Malawi) Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Blantyre
Käännös suomeksi
Hiihdon Suomen-mestaruuskilpailut 1947

Hiihdon Suomen-mestaruuskilpailut pidettiin vuonna 1947 Kurikassa 16.-17. helmikuuta ja Nokialla 22.-23. helmikuuta. Useat huippuhiihtäjät jättivät kilpailut väliin. Kurikassa kisasta puuttuivat Chamonix'ssa kilpailleet Sauli Rytky ja August Kiuru. Nokialla puuttuivat Norjaan Holmenkollenin kisoihin lähteneet suomalaiset ykkösnimet olivat Matti Lähde, Jussi Kurikkala, Pekka Vanninen ja Tauno Kirves
Tulokset > Miehet 15 kilometriä

| Sija | Kilpailija | Seura | Aika |
| --- | --- | --- | --- |
| 1 | Reino Rautiainen | Joensuun Kalevaiset | 1.04.13 |
| 2 | Benjamin Vanninen | Tornion Pyry | 1.04.26 |
| 3 | Esko Tilli | Anjalan Liitto | 1.04.31 |
| 4 | Tauno Sipilä | Multian Jyske | 1.04.56 |
| 5 | Veikko Hintikka | Jyväskylän Hiihtoseura | 1.05.00 |
| 6 | Martti Sipilä | Lahden Hiihtoseura | 1.05.00 |
Lauantaina 22. helmikuuta kisattiin Nokialla SM-kisojen miesten 15 kilometriä. Matkaan lähti 122 miestä, joista maalin tuli 111. Väliajat saatiin 8 km:n kohdalla. Siellä parasta vauhtia olivat pitäneet Joensuun Rautiainen, hänestä viisi sekuntia Tornion Benjamin Vanninen ja 9 sekuntia Kiuruveden Pesonen ja 21 sekuntia Jyväskylän Hintikka. Maaliin tultaessa Rautiainen oli lisännyt johtoaan suhteessa Vanniseen eli ero lopputuloksissa oli 13 sekuntia. SM-pronssia otti Anjalan Tilli, joka kiristi lopussa vauhtiaan ja jäi vain viisi sekuntia Vannisesta. Muut pistesijat menivät tiukassa taistossa Multian Tauno Sipilälle, Jyväskylän Hintikalle ja Lahden Martti Sipilälle. Tulevista nimimiehistä Kiuruveden Jänteen Viljo Pesonen oli 7., Lahden Hiihtoseuran Lauri Silvennoinen 12., Karihaaran Karun Eero Rautiola 15., Uuraisten Urheilijain Arvo Viitanen 16., Kiuruveden Jänteen Paavo Lonkila 29. ja Myllykosken Kilpa-Veljien Heikki Hasu 40.
Tulokset > Miehet 30 kilometriä

| Sija | Kilpailija | Seura | Aika |
| --- | --- | --- | --- |
| 1 | Martti Sipilä | Lahden Hiihtoseura | 1.49.00 |
| 2 | Teuvo Laukkanen | Kuopion Poliisi-Urheilijat | 1.50.24 |
| 3 | Eero Rautiola | Karihaaran Karu | 1.50.47 |
| 4 | Tauno Sipilä | Multian Jyske | 1.50.56 |
| 5 | Eero Uimonen | Warkauden Urheilijat | 1.51.34 |
| 6 | Valle Goman | Kuivaniemen Yritys | 1.51.35 |
Sunnuntaina 16. helmikuuta kisattiin Kurikassa SM-kisojen miesten 30 kilometriä. Matkaan 77, joista maalin saapui 55 hiihtäjää. Osa keskeytyksistä johtui hiihtoladun vähälumisuudesta, jonka seurauksena kaatumiset aiheuttivat keskeytyksiä. Puolimatkassa kisaa johti Lahden Martti Sipilä reilulla minuutilla ennen Kuopion Laukkasta ja Lahden Hiihtoseuran Lauri Silvennoista ja Multian Tauno Sipilää. Seuraavalla väliaika-asemalla Martti Sipilä jatkoi menoaan kärjessä ennen Laukkasta. Silvennoinen oli tässä vaiheessa keskeyttänyt. Maaliin tultaessa Martti Sipilä oli saavutanut Laukkaseen 1.5 minutin joh ja Valter Forselldon, ja Laukkasesta oli SM-pronssia ottanut Rautiola puolen minuutin päässä. Nimimiehistä ei kisaan osallistunut Pekka Vanninen. Kisan keskeyttivät mm. Esko Tilli ja Valter Forsell.
Tulokset > Miehet 50 kilometriä

| Sija | Kilpailija | Seura | Aika |
| --- | --- | --- | --- |
| 1 | Sulo Ohtonen | Kainuun Hiihtoseura | 3.36.10 |
| 2 | Benjamin Vanninen | Tornion Pyry | 3.37.05 |
| 3 | Viljo Mäkelä | Mouhijärven urheilijat | 3.40.30 |
| 4 | Pekka Kuvaja | Jämsänkosken Ilves | 3.41.21 |
| 5 | Tauno Karvanen | Längelmäen Urheilijat | 3.45.51 |
| 6 | Kalevi Mononen | Savonrannan Urheilijat | 3.45.51 |
Sunnuntaina 23. helmikuuta kisattiin Nokialla SM-kisojen miesten 50 kilometriä. Kisa käytiin 17 asteen pakkasessa. Edeellisenä päivänä oli satanut lunta, joka teki kelin nihkeäksi. Kilpailuun lähti 62 hiihtäjää, joista 34 lähti matkaan ja 22 hiihti maaliin. Ensimmäisen 17 km:n aikana johdon otti Tornion Benjamin Vanninen minuutin johdon ennen Jyväskylän Hiihtoseuran Oskari Rouvisen, Vilppulan Vedon Paavo Huhtista ja Kainuun Ohtosta. Reilun puolimatkan eli 33 km:n jälkeen Vanninen piti johtoa, mutta Ohtonen oli lähestynyt ja piti kakkossijaa. Kuvaja ja Rouvinen olivat tässä vaiheessa 20 sekunnin etäisydellä Ohtosesta. Muutama kilometri ennen maalia Ohtonen oli ohittanut Vannisen, ja maalin tullessä Ohtosen etumatka oli jo lähes minuutin. Mouhijärven Mäkelä otti SM-pronssin 3.5 minuuttia Vanniselle hävinneenä. Kuvaja hävisi Mäkelälle minuutin, mutta sai uransa sen hetkisen parhaan tuloksen sijoituessaan 4:ksi.
Tulokset > Miehet 3 × 10 kilometriä

| Sija | Joukkue | Kilpailijat | Aika |
| --- | --- | --- | --- |
| 1 | Lahden Hiihtoseura | Reino Paakkari Martti Sipilä Lauri Silvennoinen | 1.42,25 |
| 2 | Kuopion Poliisi-Urheilijat | Teuvo Laukkanen Matti Lähde Kalevi Hiekkala | 1.44,41 |
| 3 | Vehkalahden Veikot | Toimi Forsell Rauni Kallio Valter Forsell | 1.45,15 |
Miesten 3 × 10 km:n viesti hiihdettiin Kurikassa lauantaina 15. helmikuuta 1947. Katselijoita oli kisapaikalla 11 000. Ensimmäisellä osuudella Kuopion Laukkanen oli ottanut 36 sekunnin johdon ennen Ounasvaaran Hiihtoseuran Martti Remestä. Toisella osuudella Lahden Martti Sipilä aloitti ankaran takaa-ajon nostaen Lahden 4. sijalta toiseksi kaventaen eroa 10 sekunnilla kuopiolaisiin. Ankkuriosudella Lahden Silvennloinen otti odotetusti johdon ja vei lahtelaiset mestaruuteen yli minuutin erolla ennen kuopiolaisia. SM-pronssi meni Vehkalahdelle. Seuraavina olivat Anjalan Liitto, Warkauden Urheilijat ja Virolahden Sampo.
Tulokset > Naiset 10 kilometriä

| Sija | Kilpailija | Seura | Aika |
| --- | --- | --- | --- |
| 1 | Kerttu Pehkonen | Warkauden Urheilijat | 41.20 |
| 2 | Marjatta Laitinen | Savilahden Urheilijat | 45.29 |
| 3 | Anna-Liisa Vallenius | Valkeakosken Haka | 45.41 |
| 4 | Anna-Liisa Muurimäki | Outokummun Partio | 45.49 |
| 5 | Sylvi Saimo | Hämeenlinnan Hiihtoseura | 45.54 |
Sunnuntaina 16. helmikuuta kisattiin Kurikassa SM-kisojen naisten 10 kilometriä. Varkauden Kerttu Pehkonen otti ylivoimaisen voiton peräti neljän minuutin erolla.
Tulokset > Mäkihyppy

| Sija | Kilpailija | Seura | Pisteet | Hyppyjen pituudet |
| --- | --- | --- | --- | --- |
| 1 | Rafael Viljamaa | Lahden Hiihtoseura | 74,7 | 55,0 - 54,0 |
| 2 | Arvo Happonen | Helsingin Hiihtäjät | 73,7 | 53,5 - 54,0 |
| 3 | Matti Pietikäinen | Puijon Hiihtäjät | 73,6 | 52,5 - 53,5 |
| 4 | Alpo Heikkinen | Lahden Hiihtoseura | 73,4 | 55,0 - 51,5 |
| 5 | Erkki Rajala | Lahden Hiihtoseura | 72,5 | 52,0 - 53,5 |
| 6 | Unto Oksanen | Kouvolan Hiihtoseura | 72,4 |  |
Kilpailut käytiin Nokian Kullaanvuoren mäessä sunnuntaina 23. helmikuuta. Kisaan osallistui kaikkiaan 88 mäkimiestä. Ensimmäisellä kierroksella kärkipäähän sijoittuivat Lahden Viljamaa peräti 55 m, Lahden Pentti Heino 53,5 m, Helsingin Happonen myös 53,5 m, Lahden Lauri Valonen myös 53,5 m. Toisella kierroksella Viljamaan ja Happosen 54 metriset toivat heille kaksi ensimmäistä sijaa. Kuopion Matti Pietikäinen otti tasaisilla hypyilä SM-pronssia. Kaatuneita olivat ensimmäisellä kierroksella mm. Leo Laakso, Lasse Johansson, Pauli Vainio ja Kuusinen. Toisella kierroksella kaatuivat mm. Timo Pälli, Lippo Lemmetyinen ja Erkki Leskinen. Kuuden parhaan taakse tunnetuista hyppääjistä jäivät Eeti Nieminen 8., Olavi Kuronen 10., edellisen vuoden mestari Kauko Lehtinen 11., sotia edeltävän ajan mestari Lauri Valonen 12. ja akateeminen-MM Pentti Taavitsainen 13.
Tulokset > Yhdistetty

| Sija | Kilpailija | Seura | Pisteet | Hiihto ja mäenlasku |
| --- | --- | --- | --- | --- |
| 1 | Heikki Hasu | Myllykosken Kilpa-Veikot | 147,8 | 75 + 72,8 |
| 2 | Martti Huhtala | Ounasvaaran Hiihtoseura | 144,9 | 77,5 + 67,4 |
| 3 | Aulis Tolsa | Jyväskylän Hiihtoseura | 143,9 | 79,0 + 64,9 |
| 4 | Eino Peltonen | Kouvolan Hiihtoseura | 141,0 | 76,5 + 64,5 |
| 5 | Pauli Salonen | Lahden Hiihtoseura | 140,5 | 74,5 + 66,0 |
| 6 | Erkki Mäkinen | Lahden Hiihtoseura | 139,4 | 74,5 + 64,9 |
Lauantaina 22. helmikuuta hiihdetyn osan jälkeeen kisaa johti Karihaaran Karun Eero Rautiola ennen Sotkamon Jymyn Meriläistä. Seuraavina olivat Jyväskylän Tolsa, Ounasvaaran Huhtala ja Kouvolan Peltonen. Sunnuntaina 23. helmikuuta hypättiin yhdistetyn mäkikisa. Hiihto-osuuden jälkeen oletettiin, että mestaruudesta taistelisivat Tolsa ja Huhtala. Toisin kävi, nuori Myllykosken Hasu yllätti ja nousi kilpakumppaniensa ohi 7. sijalta Suomen mestariksi. Huhtala nousi onnistuneilla hypyillä SM-hopealle ennen Tolsaa. Hiihto-osuuden ykkönen Rautiola oli kisassa 7. ja hiihto-osuuden kakkonen Meriläinen kokonaiskisan 8. Yhdistetyn suoritti loppuun kaikkiaan 28. kilpailijaa.
Hiihdon Suomen-mestaruuskilpailut 1946

Hiihdon Suomen-mestaruuskilpailut vuonna 1946 käytiin Turussa, Imatran Tainionkoskella ja Kouvolassa helmikun aikana. Kisat eivät tuoneet esille uusia huippumiehiä. Sen sijaan naisten sarjassa mestariksi hiihti uusi kyky, vasta 18-vuotias Kerttu Pehkonen.
Tulokset > Miehet 15 kilometriä

| Sija | Kilpailija | Seura | Aika |
| --- | --- | --- | --- |
| 1 | Erkki Jalkanen | Warkauden Urheilijat | 56.13 |
| 2 | Teuvo Laukkanen | Kuopion Poliisi-Urheilijat | 56.34 |
| 3 | Viljam Ovaska | Tainionkosken Urheilijat | 57.37 |
| 4 | Pekka Kuvaja | Evon Metsäpojat | 57.50 |
| 5 | Arvi Vainonen | Valkealan Roima | 57.51 |
| 6 | Valter Forsell | Vehkalahden Veikot | 57.56 |
Lauantaina 23. helmikuuta kisattiin Tainionoskella Ukonniemen maastossa SM-kisojen miesten 15 kilometriä. Kisasää oli pieni pakkanen eli 6 pakkasastetta. Katsojia oli noin 2 500. Matkaan lähti 123 miestä. Väliajat saatiin 8 km:n kohdalla. Siinä johdon oli ottanut Varkauden Jalkanen 10 sekunnilla ennen Kuopion Laukkasta. Heistä yli puoli minuuttia hitaampia olivat sitten Tainionkosken Ovaska, Evon Kuvaja, Valkealan Vainonen ja Kuivaniemen Yrityksen Valle Goman. Kärjen järjestys säilyi samana kuin väliaikapisteellä eli voittoon hiihti Jalkanen ennen Laukkasta ja Ovaskaa.
Tulokset > Miehet 30 kilometriä

| ! Sija | Kilpailija | Seura | Aika |
| --- | --- | --- | --- |
| 1 | August Kiuru | Imatran Jyske | 1.54.34 |
| 2 | Erkki Jalkanen | Warkauden Urheilijat | 1.54.57 |
| 3 | Esko Tilli | Anjalan Liitto | 1.55.55 |
| 4 | Martti Remes | Ounasvaaran Hiihtoseura | 1.55.59 |
| 5 | Eero Rautiola | Karihaaran Karu | 1.56.32 |
| 6 | Rauni Kallio | Vehkalahden Veikot | 1.56.45 |
Sunnuntaina 17. helmikuuta kisattiin Turussa SM-kisojen miesten 30 kilometriä. Sää oli tuulinen ja pakkasta oli pari astetta. Katsojia oli yli 5 000 katselijaa. Matkaan lähti 69, joista maaliin saapui 41 hiihtäjää. Puolimatkassa kisaa johti Imatran Kiuru 12 sekunnilla ennen Tainionkosken Urheilijoiden Tauno Kirvestä ja 20 sekunnilla ennen Kainuun Hiihtoseuran Sulo Ohtosta. Matkan toisella puoliskolla Kiuru säilytti asemansa onnistuen lisäämään sitä. Varkauden Jalkanen oli vetänyt matkan toisen puoliskon todella lujaa nousten 11. sijalta toiseksi.
Tulokset > Miehet 50 kilometriä

| Sija | Kilpailija | Seura | Aika |
| --- | --- | --- | --- |
| 1 | Pekka Vanninen | Joensuun Kataja | 3.24.58 |
| 2 | Oskari Rouvinen | Jyväskylän Hiihtoseura | 3.34.11 |
| 3 | Paavo Huhtinen | Vilppulan Veto | 3.35.36 |
| 4 | Emil Lemmetty | Tampereen Poliisi-Urheilijat | 3.36.11 |
| 5 | Tauno Niininen | Warkauden Urheilijat | 3.36.44 |
| 6 | M.Kinnunen | Kymintehtaan Urheilijat | 3.36.44 |
Sunnuntaina 24. helmikuuta kisattiin Imatralla SM-kisojen miesten 50 kilometriä. Kisa käytiin hyvissä oloissa 9-10 pakkasasteessa auringonpaisteessa. Yleisöä oli kisaa seuraamassa lähes 8 000 katselijaa. Kilpailuun maaliin hiihti 31 miestä. Joensuun Pekka Vanninen otti johdon alkukilometreitä lähtien voittaen ylivoimaisesti. Muista mitalisijoista käytiin sitten kisaa. Puolimatkassa lähes kolme minuuttia Vannisen takana olivat 45 sekunnin sisällä Kalajoen Junkkareiden Jussi Kurikkala, Rouvinen, Jämsänkosken Ilveksen Tauno Kirves, Tainionkosken Urheilijat Viljo Pellinen ja Enon Metsäpoikien Pekka Kuvaja. Kisan jälkimmäisellä puoliskolla Tampereen Lemmetty paransi asemiaan ollen 40 km:n kohdalla toisena. Tässä vaiheessa kärkijoukoissa olleet Kurikkala ja Kirves keskeyttivät. Maaliin tultaessa Rouvinen ja Huhtinen ottivat Vannisen jälkeen SM-hopean ja -pronssin. Lemmetty joutui tyytymään 4. sijaan. Parina lähteneet Kuvaja ja Inkeroisten Terhon Alvar Rantalahti ottivat sijat 7 ja 8.
Tulokset > Miehet 3 × 10 kilometriä

| Sija | Joukkue | Kilpailijat | Aika |
| --- | --- | --- | --- |
| 1 | Lahden Hiihtoseura | Tauno Toivonen Erkki Mäkinen Martti Sipilä | 1.58,56 |
| 2 | Virolahden Sampo | Pekka Tolsa Onni Hakonen Veikko Liikkanen | 1.59,09 |
| 3 | Vehkalahden Veikot | Sulo Nurmela Rauni Kallio Valter Forsell | 1.59,32 |
Miesten 3 × 10 km:n viesti hiihdettiin Turussa lauantaina 16. helmikuuta 1946. Kisaan lähti 20 joukkuetta, joista 17 hiihti maaliin asti. Sää oli kilpailupäivän aikana vaihteleva eli aamulla nollassa ja hiihtäjien lähtiessä matkaan 3 lämpöastetta. Katselijoita oli kisapaikalla noin 1 000. Ensimmäisellä osuudella haminalaisen Mäntlahden Rannanpoikain viestinviejän johdolla kolme joukkuetta tuli peräkkäin vaihtoon eli Mäntlahden jälkeen Virolahti ja Lahti. Toisella osuudella Lahden Mäkinen otti selvän johdon vaihtoon tultaessa. Seuraavina tulivat Virolahti ja Vehkalahti. Kuusi ensimäistä joukuetta piti asemansa ankkuriosuudella eli Lahden Hiihtoseurasta tuli Suomen mestari. Virolahden ja Vehkalahden jälkeen maaliin tulivat Tainionkosken Urheilijat, Mäntlahden Rannanpojat ja Kotkan Poliisi-Urheilijat.
Tulokset > Naiset 10 kilometriä

| Sija | Kilpailija | Seura | Aika |
| --- | --- | --- | --- |
| 1 | Kerttu Pehkonen | Warkauden Urheilijat | 44.29 |
| 2 | Ilmi Kummelus | Virolahden Sampo | 45.35 |
| 3 | Aino Marttila | Jurvan Urheilijat | 45.47 |
| 4 | Annikki Luoma | Vehkalahden Veikot | 46.12 |
| 5 | Anna-Liisa Vallenius | Valkeakosken Haka | 46.21 |
| 6 | Terttu Lehtinen | Anjalan Liitto | 46.26 |
Sunnuntaina 17. helmikuuta kisattiin Turussa SM-kisojen naisten 10 kilometriä. Naisia oli ilmoittautunut 81, mutta ladulle lähti 51. Keskeyttäneitä oli neljä naishiihtäjää. Varkauden Kerttu Pehkonen otti selvän voiton yli minuutin erolla.
Tulokset > Mäkihyppy

| Sija | Kilpailija | Seura | Pisteet | Hyppyjen pituudet |
| --- | --- | --- | --- | --- |
| 1 | Kauko Lehtinen | Lahden Hiihtoseura | 71,7 | 47,0 - 47,0 |
| 2 | Lasse Johansson | Kouvolan Hiihtoseura | 71,6 | 47,0 - 44,0 |
| 3 | Erkki Leskinen | Lahden Hiihtoseura | 70,9 | 46,5 - 48,0 |
| 4 | Lauri Valonen | Lahden Hiihtoseura | 70,8 | 45,5 - 48,0 |
| 5 | Reino Nurminen | Lahden Hiihtoseura | 70,3 | 46,0 - 47,0 |
| 6 | Kalervo Kaplas | Kouvolan Hiihtoseura | 70,1 | 45,5 - 47,0 |
Kilpailut käytiin Kouvolassa sunnuntaina 24. helmikuuta. Kisa oli tasainen ja ratkesi toiseen hyppyn, jossa Lahden Lehtinen sai huomattavasti pitemmän hypyn kuin Kouvolan Johansson. Kaikkinensa lahtelaisten laaja mäkitaso tuli esille, kun kymmenen parhaan joukkoon tuli seitsemän lahtelaista mäkimiestä.
Tulokset > Yhdistetty

| Sija | Kilpailija | Seura | Pisteet | Hiihto ja mäenlasku |
| --- | --- | --- | --- | --- |
| 1 | Olavi Sihvonen | Vuoksenniskan Urheilijat | 145,6 |  |
| 2 | Aulis Tolsa | Jyväskylän Hiihtoseura | 144,25 |  |
| 3 | Erkki Mäkinen | Lahden Hiihtoseura | 143,3 |  |
| 4 | Pauli Salonen | Lahden Hiihtoseura | 138,7 |  |
| 5 | Kauko Pohjolainen | Suonenjoen Vasama | 137,2 |  |
| 6 | Martti Huhtala | Ounasvaaran Hiihtoseura | 136,5 |  |
Lauantaina 23. helmikuuta hiihdetyn osan jälkeeen kisaa johti Lahden Mäkinen ennen Jyväskylän Tolsaa ja Kouvolan Hiihtoseuran Eino Peltosta. Sunnuntaina 24. helmikuuta hypättiin yhdistetyn mäkikisa. Mäkinen ja Peltonen hyppäsi mäkikisassa varovasti johtuen hyvistä asemistaan hiihdon jälkeen. Niinpä heidän haastajansa hyppäsivät mäkiosuutensa rohkeasti. Näin viidentenä hiihto-osuuden jälkeen ollut Vuoksenniskan Sihvonen nousi Suomen mestariksi ennen Tolsaa ja Mäkistä. Kaikkiaan yhdistetyn kisassa oli 32 kilpailijaa.
Heikki A. Ollila

| Heikki A>  Ollila |
| --- | --- |
 Heikki A. Ollila Tampereella vuonna 2006
Henkilötiedot
Syntynyt: 26. toukokuuta 1950 (ikä 74) Kangasala, Suomi
Poliitikko
Puolue:  Kansallinen Kokoomus
Asema:  Kansanedustaja (1987–1995, 2003–2011) Puoluesihteeri (2002−2004)
Heikki Antero (Heikki A.) Ollila (s. 26. toukokuuta 1950 Kangasala) on suomalainen kokoomuslainen poliitikko, maanviljelijä ja entinen kansanedustaja (1987–1995, 2003–2011). Ollila toimi Kokoomuksen puoluesihteerinä 2002−2004.
Elämä

Koulutukseltaan Ollila on yhteiskuntatieteiden kandidaatti ja hänen asuinkuntansa on Kangasala. Ollila kuului 1970-luvulla Kokoomuksen remonttimiehiin. Ollila toimi kokoomuksen varapuheenjohtajana 1989–1993 ja puoluesihteerinä 2002–2004.
1980-luvun lopulla Ollila, Sauli Niinistö ja Kari Häkämies muodostivat eduskunnassa Tupuksi, Hupuksi ja Lupuksi kutsutun kolmikon; joskus kolmikkoon luettiin Ollilan sijasta Anssi Rauramo. Miesten työhuoneet olivat samalla käytävällä ja he istuivat samoissa valiokunnissa.
Ollilalla on vaimonsa Pirkko-Liisan kanssa lapset Kalle (s. 1969) ja Kaisa (s. 1979).
Tehtäviä Ollilan uralla

Maanviljelijä
Valtakunnallinen kaavoitus- ja rakennusneuvosto 1987–1991
Valtakunnallinen luonnonvarainneuvosto 1987–1991
Kokoomuksen kansanedustaja 1987–1995, 2003–2011
Kokoomuksen varapuheenjohtaja 1989–1993
Kokoomuksen puoluesihteeri 2002–2004
Kangasalan kunnanvaltuuston jäsen 1973–2003, puheenjohtaja 1983–1987
Kangasalan kunnanhallituksen puheenjohtaja 2000–2002 ja 2009–2012
Kirjoituksia

Kolumnistina eri lehdissä vuodesta 1981
Pakinakokoelma: Ikkunasta näkyy ihana Roine (1986)
"Turha katua", muistelmateos Jaakko Nurmisesta, Kangasala 2011
Seychellien rupia

25 centin kolikoita
Yhden rupian seteli vuodelta 1943
Seychellien rupia (ransk. roupie seychelloise) on Seychellien rahayksikkö vuodesta 1914. Sen yleisimpiä valuuttakoodeja ovat SR ja SRe. Seychelleillä on käytössä 1, 5, 10, 25 centin ja 1 ja 5 rupian kolikot ja 	10, 25, 50, 100 ja 500 rupian setelit.
| n k Afrikan rahayksiköt |
| --- | --- |
Etelä:  Angolan kwanza  Botswanan pula  Etelä-Afrikan randi  Lesothon loti  Malawin kwacha  Namibian dollari  Saint Helenan punta  Swazimaan lilangeni 
Itä:  Burundin frangi  Djiboutin frangi  Eritrean nakfa  Euro (Mayotte, Réunion)  Etiopian birr  Kenian šillinki  Komorien frangi  Madagaskarin ariary  Mauritiuksen rupia  Mosambikin metical  Ruandan frangi  Sambian kwacha  Somalian šillinki  Tansanian šillinki  Yhdysvaltain dollari (Zimbabwe)  Zimbabwen kulta (Zimbabwe) 
Keski:  Keski-Afrikan CFA-frangi (Kamerun, Keski-Afrikan tasavalta, Tšad, Kongon tasavalta)  Kongon frangi  Ugandan šillinki 
Länsi:  Eco  Gambian dalasi  Ghanan cedi  Guinean frangi  Kap Verden escudo  Keski-Afrikan CFA-frangi (Päiväntasaajan Guinea ja Gabon)  Liberian dollari  Länsi-Afrikan CFA-frangi (Benin, Burkina Faso, Norsunluurannikko, Guinea-Bissau, Mali, Niger, Senegal ja Togo)  Nigerian naira  Mauritanian ouguiya  São Tomén ja Príncipen dobra  Sierra Leonen leone 
Pohjoinen:  Algerian dinaari  Egyptin punta  Euro (Kanariansaaret, Madeira, Plazas de soberanía)  Etelä-Sudanin punta  Libyan dinaari  Marokon dirhami  Seychellien rupia  Sudanin punta  Tunisian dinaari